L 290/334
EL
Επίσημη Εφημερίδα της Ευρωπαϊκής Ένωσης
10.11.2022
Σχήμα A5/9 Σχηματικό διάγραμμα συστήματος αραίωσης πλήρους ροής καυσαερίων
4.1.5.2.
Στη συνέχεια απαριθμούνται ενδεικτικά κατασκευαστικά στοιχεία του συστήματος.
4.1.5.2.1.
Δύο καθετήρες δειγματοληψίας για τη συνεχή λήψη δειγμάτων του αέρα αραίωσης και του αραιωμένου μείγματος καυσαερίων/αέρα.
4.1.5.2.2.
Ένα φίλτρο για την απομάκρυνση των στερεών σωματιδίων από τη ροή των αερίων που συλλέγονται για ανάλυση.
4.1.5.2.3.
Αντλίες και ρυθμιστής ροής για τη διατήρηση, καθ’ όλη τη διάρκεια της δοκιμής, ομοιογενούς ροής των δειγμάτων των αραιωμένων καυσαερίων και του αέρα αραίωσης που συγκεντρώνουν οι καθετήρες δειγματολη­ ψίας.
Η ροή αυτή είναι τέτοια ώστε, στο τέλος κάθε δοκιμής, η ποσότητα των δειγμάτων να είναι επαρκής για την ανάλυση.
4.1.5.2.4.
Βαλβίδες ταχείας ενέργειας για τη διοχέτευση σταθερής ροής των αέριων δειγμάτων στους σάκους δειγματο­ ληψίας ή στην ατμόσφαιρα μέσω οπών αερισμού.
4.1.5.2.5.
Αεροστεγείς ταχυσύνδεσμοι που παρεμβάλλονται ανάμεσα στις βαλβίδες ταχείας ενέργειας και στους σάκους δειγματοληψίας.
Ο σύνδεσμος κλείνει αυτόματα από την πλευρά του σάκου.
Εναλλακτικά, μπορούν να χρη­ σιμοποιηθούν άλλες μέθοδοι για τη διοχέτευση των δειγμάτων μέχρι τη συσκευή ανάλυσης (π.χ. τριοδικές στραγγαλιστικές βαλβίδες).
4.1.5.2.6.
Σάκοι για τη συλλογή των δειγμάτων των αραιωμένων καυσαερίων και του αέρα αραίωσης κατά τη διάρκεια της δοκιμής.
4.1.5.2.7.
Σωλήνας Venturi κρίσιμης ροής για τη δειγματοληψία, ο οποίος χρησιμεύει για τη λήψη αναλογικών δειγμάτων των αραιωμένων καυσαερίων (μόνο CFV-CVS).
4.1.5.3.
Πρόσθετα στοιχεία τα οποία απαιτούνται για τη δειγματοληψία υδρογονανθράκων με χρήση θερμαινόμενου ανιχνευτή ιονισμού φλόγας (HFID) όπως φαίνεται στο σχήμα Α5/10.
4.1.5.3.1.
Θερμαινόμενος καθετήρας δειγματοληψίας στη σήραγγα αραίωσης, στο ίδιο κατακόρυφο επίπεδο με τους καθετήρες δειγματοληψίας σωματιδιακού υλικού και, κατά περίπτωση, σωματιδίων.
4.1.5.3.2.
Θερμαινόμενο φίλτρο τοποθετημένο μετά το σημείο δειγματοληψίας και πριν από τον ανιχνευτή HFID.